pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เยียวยาภัยแล้งทันใจ รมต. นร. เทวัญ ฯ ลงพื้นที่มอบเงินช่วยเหลือเกษตรกรผู้ประสบภัยภัยแล้ง ในพื้นที่ อ.เมืองนครราชสีมา มูลค่ากว่า 60 ล้านบาท
วันศุกร์ที่ 17 มกราคม 2563
เยียวยาภัยแล้งทันใจ รมต. นร. เทวัญ ฯ ลงพื้นที่มอบเงินช่วยเหลือเกษตรกรผู้ประสบภัยภัยแล้ง ในพื้นที่ อ.เมืองนครราชสีมา มูลค่ากว่า 60 ล้านบาท
เยียวยาภัยแล้งทันใจ รมต. นร. เทวัญ ฯ ลงพื้นที่มอบเงินช่วยเหลือเกษตรกรผู้ประสบภัยภัยแล้ง ในพื้นที่ อ.เมืองนครราชสีมา มูลค่ากว่า 60 ล้านบาท
วันนี้ (17 มกราคม 2563) เวลา 10.00 น. ณ เทศบาลตําบลพุดซา อําเภอเมืองนครราชสีมา นายเทวัญ ลิปตพัลลภ รัฐมนตรีประจําสํานักนายกรัฐมนตรี และคณะประกอบไปด้วย นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายวัชรพล โตมรศักดิ์ สมาชิกสภาผู้แทนราษฎร จังหวัดนครราชสีมาเขต 2 นายประเสริฐ บุญชัยสุข อดีตรัฐมนตรีกระทรวงอุตสาหกรรม ลงพื้นที่มอบเงินช่วยเหลือเกษตรกรผู้ประสบภัยพิบัติ กรณีฉุกเฉิน (ภาวะฝนแล้ง)​ ด้านพืช ปี 2562 โดยมี รองผู้ว่าราชการจังหวัดนครราชสีมา และ รองนายกเทศมนตรีตําบลพุดซา ให้การต้อนรับและกล่าวรายงานสรุป
ในการพบปะพี่น้องประชาชน รัฐมนตรีประจําสํานักนายกรัฐมนตรี กล่าวว่า ปีนี้อาจมีภาวะฝนทิ้งช่วงเหมือนกับปีที่แล้ว และอาจประสบปัญหาน้ําแล้งที่รุนแรงกว่า จึงอยากรณรงค์ให้ชาวบ้านปลูกพืชที่ใช้น้ําน้อย และงดปลูกข้าวนาปรังเพื่อลดการใช้น้ําในช่วงน้ําแล้ง ซึ่ง พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชน สั่งการให้เร่งเยียวยาผู้ประสบภัยแล้งโดยด่วน และขอความร่วมมือภาคราชการและประชาชนร่วมกันใช้น้ําอย่างประหยัด เพื่อที่จะฝ่าวิกฤติในปีนี้ไปให้ได้ ในส่วนของรัฐบาลได้ผลักดันงบประมาณในการแก้ปัญหาสถานการณ์น้ําในปีนี้ กว่า 3,000 ล้านบาท
สําหรับการลงพื้นที่ครั้งนี้ รัฐบาลได้จัดสรรงบประมาณความช่วยเหลือชดเชยความเสียหาย โดยอนุมัติค่าใช้จ่ายเงินทดรองราชการในส่วนของอําเภอเมืองนครราชสีมา ให้แก่ 20 ตําบล 133 หมู่บ้าน พื้นที่เสียหาย 45,387.25 ไร่ เกษตรกร 5,281 ราย วงเงินช่วยเหลือ 60,879,150.50 บาท นอกจากนี้รัฐบาลยังได้มีแผนปฏิบัติการฟื้นฟูเยียวยาเกษตรกรผู้ประสบภัยพิบัติ เพื่อให้เกษตรกรพิจารณาขอรับการช่วยเหลือ ในส่วนของอําเภอเมืองนครราชสีมา เกษตรกรได้ขอรับการช่วยเหลือ จํานวน 2 โครงการได้แก่ โครงการรักษาระดับปริมาณและคุณภาพพันธ์ข้าว จํานวน 4,627 ครอบครัว และอาชีพด้านประมงจํานวน 190 ราย
ภายหลังพิธีมอบเงินช่วยเหลือผู้ประสบภัย รัฐมนตรีประจําสํานักนายกรัฐมนตรีและคณะได้เดินทางไปตรวจสอบสถานการณ์น้ําที่บริเวณบึงพุดซา ซึ่งเป็นแหล่งทรัพยากรน้ําสําคัญที่หล่อเลี้ยงในพื้นที่ อ.เมืองนครราชสีมา และพื้นที่ใกล้เคียง พบว่าปริมาณน้ําลดลงอย่างเห็นได้ชัด ทั้งนี้ ทางจังหวัดจะรวบรวมข้อมูลและนําเสนอคณะรัฐมนตรีต่อไป
......................
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เปิดเผยว่า รัฐบาลลุยแก้ปัญหาราคายางตกต่ำ ชี้ต้องทำทั้งระบบไม่มุ่งเฉพาะที่ปลายทาง
วันเสาร์ที่ 1 กรกฎาคม 2560
โฆษกประจําสํานักนายกรัฐมนตรี เปิดเผยว่า รัฐบาลลุยแก้ปัญหาราคายางตกต่ํา ชี้ต้องทําทั้งระบบไม่มุ่งเฉพาะที่ปลายทาง
รัฐบาลได้ออกมาตรการหลายอย่างเพื่อสร้างความยั่งยืนให้แก่ราคายาง คือ ส่งเสริมการใช้ยางในหน่วยงานภาครัฐ จัดตั้งหน่วยธุรกิจของการยางแห่งประเทศไทย ส่งเสริมความร่วมมือระหว่างประเทศ และจัดตั้งกองทุนรักษาเสถียรภาพราคายางและบังคับใช้กฎหมายควบคุมยาง
วันนี้(1กรกฎาคม2560)พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลลุยแก้ปัญหาราคายางตกต่ํา ชี้ต้องทําทั้งระบบไม่มุ่งเฉพาะที่ปลายทาง พร้อมขอบคุณข้อเสนอจากทุกฝ่าย แนะกลุ่มการเมือง เกษตรกร และประชาชน ผนึกกําลังร่วมกันก้าวข้ามวงจรแบบเก่า ๆ
พลเอก ประยุทธ์ จันทร์โอชา นายกรัฐมนตรี ขอบคุณข้อเสนอแนะจากกลุ่มการเมืองและเกษตรกรชาวสวนยางเกี่ยวกับการแก้ไขปัญหาราคายางพาราตกต่ําในช่วงนี้ โดยย้ําว่ารัฐบาลไม่เคยนิ่งนอนใจและยกเรื่องนี้เป็นวาระสําคัญที่ต้องทําให้เกิดความยั่งยืนด้วยการแก้ไขทั้งระบบ ไม่ใช่แก้กันที่ปลายทางคือ การให้เงินอุดหนุนอย่างเดียวเหมือนที่ผ่านมา
“ในแต่ละปีราคายางพาราปรับตัวขึ้นลงตามปัจจัยแวดล้อม แม้ว่าราคายางพาราในเดือน พ.ค. – มิ.ย. 60 จะมีแนวโน้มลดลง แต่เมื่อเปรียบเทียบกับช่วงเดียวกันของปีก่อนจะพบว่าอยู่ในระดับที่สูงขึ้น โดยที่ผ่านมาจนถึงขณะนี้รัฐบาลได้ออกมาตรการหลายอย่างเพื่อสร้างความยั่งยืนให้แก่ราคายาง คือ ส่งเสริมการใช้ยางในหน่วยงานภาครัฐ จัดตั้งหน่วยธุรกิจของการยางแห่งประเทศไทย ส่งเสริมความร่วมมือระหว่างประเทศ และจัดตั้งกองทุนรักษาเสถียรภาพราคายางและบังคับใช้กฎหมายควบคุมยาง”
ปัจจุบันหน่วยงานรัฐมีความต้องการใช้ยางรวมกันประมาณ 20,000 ตันหรือราวร้อยละ 20 ของปริมาณการใช้ยางในสต็อกที่มีอยู่ ซึ่งจะช่วยให้ผลผลิตถูกนําไปใช้ ขณะเดียวกันรัฐบาลได้จัดตั้งหน่วยธุรกิจ (Business Unit) ของการยางแห่งประเทศไทย ดําเนินการเชิงพาณิชย์ที่มีความคล่องตัว เพื่อรับซื้อผลผลิตยาง จัดหาตลาดทั้งผลผลิตยางและไม้ยางโลจิสติกส์ จัดหาเงินทุนและสวัสดิการให้แก่เกษตรกร โดยมีแผนจะจัดตั้งเป็นบริษัทจํากัดที่ชัดเจนต่อไป
นอกจากนี้ ยังมีการจัดตั้งบริษัทร่วมทุนกับอินโดนีเซียและมาเลเซียร่วมกันกําหนดมาตรการทางการตลาดที่ช่วยควบคุมราคายางในแต่ละช่วง ประสานกับผู้ส่งออกระดับโลกเพื่อจัดทําข้อตกลงเรื่องการจํากัดการส่งออก ป้องกันการตัดราคากันเอง โดยประเทศไทยจะเร่งรัดให้มีการประชุมระดับรัฐมนตรี 3 ประเทศ เพื่อแก้ไขปัญหาให้สําเร็จโดยเร็ว
ส่วนเรื่องใหม่ที่ได้ดําเนินการ คือ การจัดตั้งกองทุนรักษาเสถียรภาพราคายาง โดยผู้ประกอบการรายใหญ่ของไทยทั้ง 5 ราย และการยางแห่งประเทศไทยได้ร่วมสมทบเงินรวม 1,200 ล้านบาท เพื่อรับซื้อยางทั้งในตลาดล่วงหน้าต่างประเทศ และตลาดกลางในประเทศ ช่วยรักษาเสถียรภาพราคายาง ตลอดจนการบังคับใช้ พ.ร.บ.ควบคุมยาง อย่างเข้มงวดและจริงจัง เช่น การควบคุมการส่งออก และตรวจสต๊อกยาง เป็นต้น
“นายกฯ ขอให้กลุ่มการเมือง เกษตรกร และประชาชน ปรับเปลี่ยนวิธีคิดด้วยการมองไปข้างหน้า ผนึกกําลังร่วมกันแก้ไขปัญหา ก้าวข้ามวงจรแบบเก่า ๆ ด้วยการยกให้เป็นภาระของรัฐบาลแต่เพียงฝ่ายเดียว”
.....................................................................................
รัฐบาลไทย-ข่าวทำเนียบรัฐบาล-วศ. ทำเจลด้วยใจ ส่งความห่วงใยให้ชาวจีน
วันศุกร์ที่ 21 กุมภาพันธ์ 2563
วศ. ทําเจลด้วยใจ ส่งความห่วงใยให้ชาวจีน
วศ. ทําเจลด้วยใจ ส่งความห่วงใยให้ชาวจีน
เมื่อวันที่ 14 กุมภาพันธ์ 2563 กระทรวงอุดมศึกษา วิทยาศาสตร์ วิจัยและนวัตกรรม โดย กรมวิทยาศาสตร์บริการ (วศ.) จัดพิธีมอบเจลแอลกอฮอล์ล้างมือ เพื่อเป็นกําลังใจและช่วยเหลือผู้ติดเชื้อไวรัสโควิด-19 ในเมืองอู่ฮั่น สาธารณรัฐประชาชนจีน จํานวน 1,000 ขวด โดยมี นายจําลอง พรมสวัสดิ์ ผู้ช่วยรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นายองอาจ ปัญญาชาติรักษ์ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม รองศาสตราจารย์ นพ.สรนิต ศิลธรรม ปลัดกระทรวงอุดมศึกษา วิทยาศาสตร์ วิจัยและนวัตกรรม เป็นผู้แทนรับมอบ เพื่อมอบให้กับศูนย์ถ่ายทอดเทคโนโลยีอาเซียน สาธารณรัฐประชาชนจีน
นางสาวนิสากร จึงเจริญธรรม อธิบดีกรมวิทยาศาสตร์บริการ กล่าวว่า การมอบเจลแอลกอฮอร์ล้างมือสูตรกรมวิทยาศาสตร์บริการ โดยกลุ่มผลิตภัณฑ์สมุนไพรที่ไม่ใช่อาหาร สํานักเทคโนโลยีชุมชนนั้น มีกลีเซอรีนและลาโนลีนในส่วนผสมและมีความเข้มข้นแอลกอฮอล์ที่ 71.2% ซึ่งเป็นสูตรที่มีความเข้มข้นเหมาะสมกับการใช้งาน จึงได้ผลิตและมอบความช่วยเหลือทางการจีน ด้วยความตั้งใจและความเป็นมิตรของทั้งสองประเทศ เป็นความปรารถนาดีของกรมวิทยาศาสตร์บริการที่มีต่อพี่น้องชาวจีน ทั้งนี้ขอร่วมส่งกําลังใจให้พี่น้องชาวเมืองอู่ฮั่น และชาวจีนทุกคนได้มีกําลังใจในการต่อสู้กับสถานการณ์อย่างเข้มแข็งเพื่อให้สามารถผ่านพ้นวิกฤตนี้ได้
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมพิธีเปิดงานนิทรรศการ “Digital Thailand Big Bang Regional 2018” ที่ จ.ระยอง
วันเสาร์ที่ 18 สิงหาคม 2561
รมว.ดิจิทัลฯ ร่วมพิธีเปิดงานนิทรรศการ “Digital Thailand Big Bang Regional 2018” ที่ จ.ระยอง
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวรายงานในพิธีเปิดงานสัมมนาและนิทรรศการนานาชาติ “Digital Thailand Big Bang Regional 2018” ที่จังหวัดระยอง ซึ่งสํานักงานส่งเสริมเศรษฐกิจดิจิทัล (depa) หน่วยงานในสังกัดกระทรวงฯ ร่วมกับหน่วยงานพันธมิตรจัดขึ้น โดยมีพลอากาศเอก ประจิน จั่นตอง รองนายกรัฐมนตรี เป็นประธานเปิดงานฯ สําหรับจังหวัดระยองเป็นจังหวัดที่ 3 ของโครงการพัฒนาระเบียงเศรษฐกิจพิเศษภาคตะวันออก (EEC) และกําลังก้าวขึ้นเป็นเมืองอัจฉริยะอีกเมืองหนึ่ง ตามแผนการพัฒนาของ EEC มีแผนเพิ่มศักยภาพโครงสร้างพื้นฐานในทุกด้าน ทั้งด้านคมนาคม พลังงาน และสาธารณูปโภค ซึ่งจะทําให้จังหวัดระยองกลายเป็นเมืองอัจฉริยะเพื่อโลกอุตสาหกรรมและนวัตกรรมดิจิทัล ดังนั้น การจัดงาน Digital Thailand Big Bang Regional 2018 ในครั้งนี้ จึงถือเป็นการเปิดโลกดิจิทัลให้แก่ประชาชนในจังหวัดและพื้นที่ใกล้เคียง สร้างความตระหนักถึงโอกาสในการเข้าถึงและรับรู้ด้านนวัตกรรมดิจิทัลอย่างเท่าเทียม ทั้งนี้ ภายในงานฯ ได้มีการนําเสนอแนวคิดเมืองอัจฉริยะด้วยโมเดลพัฒนาเมืองในโลกที่ผันผวน รวมถึงแนวทางการพัฒนาพื้นที่ภาคตะวันออกด้วยนโยบายผลักดันเต็มรูปแบบ ตลอดจนกิจกรรมพิเศษจากวิทยากรผู้เชี่ยวชาญในหลากหลายวงการที่พร้อมมาให้ความรู้ด้านเทคโนโลยีดิจิทัล และการนําเสนอภาพรวมการพัฒนาประเทศไทยด้วยเทคโนโลยีดิจิทัลในอนาคต เมื่อวันที่ 17 สิงหาคม 2561 ณ ระยองฮอลล์ ศูนย์การค้าเซ็นทรัล พลาซ่า อําเภอเมือง จังหวัดระยอง
*******************************
รัฐบาลไทย-ข่าวทำเนียบรัฐบาล-รองฯ ประวิตร ลงพื้นที่ติดตามสถานการณ์ภัยแล้งจังหวัดลำปาง ชื่นชมการดำเนินแก้ไขปัญหาภัยแล้ง ยกเป็นตัวอย่างให้กับพื้นที่อื่นๆ
วันพฤหัสบดีที่ 18 มิถุนายน 2563
รองฯ ประวิตร ลงพื้นที่ติดตามสถานการณ์ภัยแล้งจังหวัดลําปาง ชื่นชมการดําเนินแก้ไขปัญหาภัยแล้ง ยกเป็นตัวอย่างให้กับพื้นที่อื่นๆ
รองฯ ประวิตร ลงพื้นที่ติดตามสถานการณ์ภัยแล้งจังหวัดลําปาง ชื่นชมการดําเนินแก้ไขปัญหาภัยแล้ง ยกเป็นตัวอย่างให้กับพื้นที่อื่นๆ
วันนี้ (18 มิถุนายน 2563) เวลา 08.30 น. ณ ห้องประชุมศาลากลางจังหวัดลําปาง พลเอก ประวิตร วงษ์สุวรรณ รองนายกรัฐมนตรีรับฟังบรรยายสรุปสถานการณ์น้ําในพื้นที่ และการให้ความช่วยเหลือของจังหวัดลําปาง จากนายสิธิชัย จินดาหลวง รองผู้ว่าราชการจังหวัดลําปาง โดยจังหวัดลําปางได้ร่วมมือกับภาคส่วนต่างๆ ในการแก้ไขปัญหาภัยแล้ง มุ่งเน้นให้ไม่ขาดแคลนน้ํากินน้ําใช้ ไม้ผลไม่ยืนต้นตาย พร้อมดําเนินการลงพื้นที่รับทราบปัญหาในพื้นที่จริงจากประชาชนเร่งให้ความช่วยเหลือทันที ทําให้ประชาชนและพื้นที่การเกษตรไม่ได้รับผลกระทบภัยแล้ง
ภายหลังรับฟังบรรยายสรุป รองนายกรัฐมนตรีกล่าวมอบนโยบายแก่หัวหน้าส่วนราชการและคณะกรรมการลุ่มน้ําในพื้นที่ตอนหนึ่งว่า รัฐบาลได้มอบหมายให้กองอํานวยการน้ําแห่งชาติ (กอนช.) กําหนดมาตรการและพื้นที่เป้าหมายในการปฏิบัติการแก้ไขปัญหาภัยแล้ง เพื่อช่วยเหลือประชาชนทุกพื้นที่ ซึ่งจังหวัดลําปางเป็นจังหวัดหนึ่งที่อยู่ในแผนเฝ้าระวังการขาดแคลนน้ํา ทั้งนี้ ทราบว่าจังหวัดลําปางได้ดําเนินการอย่างมีประสิทธิภาพ ด้วยความร่วมมือของทุกภาคส่วน โดยไม่มีการประกาศเป็นพื้นที่ประสบภัยแล้ง แม้ว่าพื้นที่จังหวัดลําปางจะไม่ได้รับผลกระทบจากปัญหาภัยแล้ง แต่รัฐบาลภายใต้การดําเนินงานของ กอนช. ยังต้องเร่งรัดการดําเนินการตามมาตรการต่อให้แล้วเสร็จตามเป้าหมายต่อไป
รองนายกรัฐมนตรีได้มอบหมายให้หน่วยงานที่เกี่ยวข้องดําเนินการ ดังนี้ การประปาส่วนภูมิภาค เร่งขยายเขตการจ่ายน้ําอุปโภคบริโภคให้ทั่วถึง เพิ่มแหล่งน้ําสํารอง พร้อมควบคุมคุณภาพน้ําให้อยู่ในเกณฑ์ที่ปลอดภัย
มอบหมายให้กรมชลประทาน บริหารจัดการน้ําและจัดสรรน้ําให้ครอบคลุมถึงเขตลุ่มน้ําวังตอนล่าง เพื่อสนับสนุนให้เพียงพอกับความต้องการใช้น้ําทุกกิจกรรม
มอบหมายให้กรมป่าไม้และกรมอุทยานฯ ดูแลเรื่องไฟป่า ทําฝายต้นน้ํา รวมทั้งการปลูกป่า ฟื้นฟู พื้นที่ป่าเสื่อมโทรมให้กลับมาเป็นแหล่งต้นน้ําโดยเร็ว และมอบหมายให้ สทนช. เร่งรัดขับเคลื่อนโครงการสําคัญ และโครงการอันเนื่องมาจากพระราชดําริของหน่วยงานต่างๆ ในจังหวัดลําปาง เพื่อให้เป็นไปตามเป้าหมายในแผนแม่บทน้ํา 20 ปี พร้อมกําชับให้เก็บน้ําช่วงฤดูฝนไว้ให้ได้มากที่สุด เพื่อนําไปใช้ประโยชน์ในฤดูแล้ง เน้นย้ําให้ปริมาณน้ํามีเพียงพอต่อการอุปโภคและบริโภคของประชาชน
ตอนท้ายรองนายกรัฐมนตรีกล่าวชื่นชมจังหวัดลําปาง และทุกภาคส่วนที่ร่วมกันทํางานเพื่อแก้ไขปัญหาเรื่องน้ําในพื้นที่ ถือเป็นแบบอย่างที่ดี ให้กับพื้นที่อื่นๆ ขอให้มุ่งมั่น และทุ่มเทต่อไป เพื่อสร้างรากฐานที่มั่นคงให้กับประเทศอย่างยั่งยืน
เสร็จแล้ว รองนายกรัฐมนตรีพร้อมคณะเดินทางต่อไปยังโรงเรียนสบปราบพิทยาคม อําเภอสบปราบ เพื่อรับฟังบรรยายสรุปแนวทางการพัฒนาแหล่งน้ําในพื้นที่เพื่อการแก้ไขปัญหาภัยแล้ง พร้อมพบปะผู้นําชุมชนและประชาชนในพื้นที่
-------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว พระราชทานพระราชสาส์นขอบใจพสกนิกรและผู้ปฏิบัติหน้าที่ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุล บรมนาถบพิตร
วันอังคารที่ 28 พฤศจิกายน 2560
สมเด็จพระเจ้าอยู่หัว พระราชทานพระราชสาส์นขอบใจพสกนิกรและผู้ปฏิบัติหน้าที่ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุล บรมนาถบพิตร
นายกรัฐมนตรี กล่าวว่า สมเด็จพระเจ้าอยู่หัว พระราชทานพระราชสาส์นขอบใจพสกนิกรทุกภาคส่วนและผู้ปฏิบัติหน้าที่ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุล บรมนาถบพิตร
วันนี้ (28 พ.ย.60) เวลา 14.00 น. ณ อาคารวิศวกรรมศาสตร์ มหาวิทยาลัยเทคโนโลยีราชมงคลศรีวิชัย ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 3/25560 พลเอก ประยุทธ์ จันทร์โอชา นายกรัฐมนตรี ได้กล่าวว่า “สมเด็จพระเจ้าอยู่หัว พระราชทานพระราชสาส์นขอบใจพสกนิกรทุกภาคส่วนและผู้ปฏิบัติหน้าที่ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุล บรมนาถบพิตร ทั้งผู้ปฏิบัติหน้าที่ในงานพระราชพิธีถวายพระเพลิงพระบรมศพ ทั้งผู้ที่อุทิศตนบําเพ็ญประโยชน์เป็นจิตอาสาเฉพาะกิจ หรือแม้มิได้เป็นจิตอาสา แต่ก็เต็มใจช่วยเหลืองานพระราชพิธีทุกด้าน รวมทั้งผู้ที่อุตสาหะมาร่วมงานพระราชพิธี ในตลอดเส้นทางเคลื่อนริ้วขบวนพระบรมราชอิสริยยศ และที่พระเมรุมาศจําลอง กับซุ้มถวายดอกไม้จันทน์ทุกแห่งทั้งในประเทศและต่างประเทศ ตลอดถึงผู้ที่ไม่ว่าจะอยู่แห่งหนใดที่ต่างระลึกมั่นในพระมหากรุณาธิคุณ ก็ส่งใจมาร่วมเป็นหนึ่งเดียวกัน เพื่อส่งเสด็จสู่สวรรคาลัยด้วยความจงรักภักดี
ความสามัคคีพร้อมเพรียงกันในการสนองพระมหากรุณาธิคุณครั้งนี้ นับเป็นการแสดงความกตัญญูกตเวทีอย่างสูงสุด และเป็นเครื่องยืนยันอย่างสําคัญว่า แม้พระบาทสมเด็จพระปรมินทรมหาภูมิพลอดุลยเดช บรมนาถบพิตร จะเสด็จสวรรคตล่วงไปแล้ว แต่จะทรงสถิตอยู่ในใจของประชาชนชาวไทย ที่จําจดรําลึกพระมหากรุณาธิคุณตลอดไปไม่มีเสื่อมคลาย” นับว่าเป็นพระมหากรุณาธิคุณต่อประชาชนชาวไทยทุกคน
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การทิ้งหน้ากากอนามัยที่ถูกต้องควรปฏิบัติอย่างไร ??
วันจันทร์ที่ 18 พฤษภาคม 2563
การทิ้งหน้ากากอนามัยที่ถูกต้องควรปฏิบัติอย่างไร ??
การทิ้งหน้ากากอนามัยที่ถูกต้อง
Q : การทิ้งหน้ากากอนามัยที่ถูกต้องควรปฏิบัติอย่างไร ??
A : การทิ้งหน้ากากอนามัยที่ถูกวิธีทําได้โดยหลังจากถอดหน้ากากอนามัยแล้ว ให้ม้วนหน้ากากอนามัยโดยม้วนด้านในเข้า จากนั้นให้ทิ้งลงในถังขยะติดเชื้อ
รัฐบาลไทย-ข่าวทำเนียบรัฐบาล-สรรพากรได้รับความพึงพอใจอันดับ 1 จากสวนดุสิตโพลเผยประชาชนปลื้ม การขยายเวลาจ่ายภาษีเงินได้บุคคลธรรมดา ถึง 31 สิงหาคม 2563 [กระทรวงการคลัง]
วันพฤหัสบดีที่ 21 พฤษภาคม 2563
สรรพากรได้รับความพึงพอใจอันดับ 1 จากสวนดุสิตโพลเผยประชาชนปลื้ม การขยายเวลาจ่ายภาษีเงินได้บุคคลธรรมดา ถึง 31 สิงหาคม 2563 [กระทรวงการคลัง]
สรรพากรได้รับความพึงพอใจอันดับ 1 จากสวนดุสิตโพลเผยประชาชนปลื้ม การขยายเวลาจ่ายภาษีเงินได้บุคคลธรรมดา ถึง 31 สิงหาคม 2563
สวนดุสิตโพลเผยผลสํารวจออนไลน์ประชาชนทั่วประเทศชอบใจ สรรพากรขยายเวลาจ่ายภาษีเงินได้บุคคลธรรมดา ภ.ง.ด. 90 และ ภ.ง.ด. 91 ออกไปถึง 31 สิงหาคม 2563 คว้าอันดับ 1 ความพึงพอใจ มาตรการรัฐบาลช่วยเหลือเยียวยาประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากผลสํารวจของ สวนดุสิตโพล มหาวิทยาลัยสวนดุสิต ที่สํารวจความคิดเห็นของประชาชนทั่วประเทศทางระบบออนไลน์ ระหว่างวันที่ 27 – 30 เมษายน 2563 เรื่อง “ความพึงพอใจ ต่อมาตรการต้านโควิด - 19 ของรัฐบาล” ในหัวข้อ “มาตรการช่วยเหลือเยียวยาประชาชนของรัฐบาลที่ประชาชนพึงพอใจ” ผลปรากฏว่า มาตรการเลื่อนชําระภาษีเงินได้บุคคลธรรมดา ออกไปถึง 31 สิงหาคม 2563 ของกรมสรรพากร ได้รับความพึงพอใจจากประชาชนสูงสุด อันดับ 1 ถึงร้อยละ 83.5 กรมสรรพากรเชื่อว่า การขยายเวลาดังกล่าวจะช่วยประชาชนผู้เสียภาษีให้ปลอดภัยจากการแพร่ระบาดของโรคติดเชื้อไวรัสโคโรนา 2019 (COVID – 19) อีกทั้งเพื่อเป็นการดําเนินการให้สอดคล้องกับนโยบายของรัฐบาล ในการรณรงค์ให้ประชาชนอยู่บ้าน ลดการเดินทาง และมีการเว้นระยะห่างทางสังคม (Social Distancing) และยังช่วยเพิ่มสภาพคล่องของเงินในกระเป๋า ส่งผลดีต่อการดํารงชีวิตของประชาชน และระบบเศรษฐกิจของประเทศ”
โฆษกกรมสรรพากร กล่าวเพิ่มเติมว่า “นอกจากมาตรการดังกล่าวแล้ว กรมสรรพากรยังได้ออกมาตรการขยายกําหนดเวลาการยื่นแบบแสดงรายการ การนําส่ง และการชําระภาษีอากรสําหรับเดือนภาษีมีนาคม ถึงเดือนสิงหาคม 2563 ให้กับผู้ประกอบการที่ยื่นแบบฯ ผ่านอินเทอร์เน็ต ประกอบด้วย ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54) ภาษีมูลค่าเพิ่มจากการขายสินค้าและบริการภายในประเทศ (ภ.พ.30) ภาษีมูลค่าเพิ่มจากการจ่ายค่าบริการไปต่างประเทศ (ภ.พ.36) และภาษีธุรกิจเฉพาะ (ภ.ธ.40) ที่ออกมาช่วยเหลือผู้ประกอบการและภาคธุรกิจที่ได้รับผลกระทบจากสถานการณ์การแพร่ระบาด ของโรคติดเชื้อไวรัสโคโรนา 2019 (COVID – 19) และช่วยเพิ่มสภาพคล่องของผู้ประกอบการ รวมทั้งเป็นการร่วมรณรงค์ “อยู่บ้าน หยุดเชื้อ เพื่อชาติ” โดยสามารถเข้าไปดูรายละเอียดเพิ่มเติมได้ที่www.rd.go.thหรือสอบถามรายละเอียดได้ที่ศูนย์สารนิเทศสรรพากร (RD Intelligence Center) โทร. 1161”
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 3 - 9 เมษายน 2563 พบการกระทำผิด จำนวน 166 คดี คิดเป็นเงินค่าปรับ 7.22 ล้านบาท
วันศุกร์ที่ 10 เมษายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 3 - 9 เมษายน 2563 พบการกระทําผิด จํานวน 166 คดี คิดเป็นเงินค่าปรับ 7.22 ล้านบาท
ผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563  (ระหว่างวันที่ 3 - 9 เมษายน 2563) พบว่ามีการกระทําผิด จํานวน 166 คดี คิดเป็นเงินค่าปรับ 7.22 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 3 - 9 เมษายน 2563) พบว่ามีการกระทําผิด จํานวน 166 คดี คิดเป็นเงินค่าปรับ 7.22 ล้านบาท โดยแยกเป็น สุรา จํานวน 112 คดี ค่าปรับ 5.64 ล้านบาท ยาสูบ จํานวน 33 คดี ค่าปรับ 0.80 ล้านบาท ไพ่ จํานวน 4 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 6 คดี ค่าปรับ 0.43 ล้านบาท รถจักรยานยนต์ จํานวน 10 คดี ค่าปรับ จํานวน 0.21 ล้านบาท และสินค้าอื่น ๆ จํานวน 1 คดี ค่าปรับ 0.10 ล้านบาท โดยมีของกลางแยกเป็นน้ําสุรา จํานวน 149,601.970 ลิตร ยาสูบ จํานวน 848 ซอง ไพ่ จํานวน 175 สํารับ น้ํามันและผลิตภัณฑ์น้ํามัน จํานวน 77,200.000 ลิตร รถจักรยานยนต์ จํานวน 10 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 9 เมษายน 2563 พบว่ามีการกระทําผิด จํานวน 17,346 คดี คิดเป็นเงินค่าปรับ 268.69 ล้านบาท โดยแยกเป็น สุรา จํานวน 9,782 คดี ค่าปรับ 91.04 ล้านบาท ยาสูบ จํานวน 5,322 คดี ค่าปรับ 122.55 ล้านบาท ไพ่ จํานวน 352 คดี ค่าปรับ 3.77 ล้านบาท น้ํามันและผลิตภัณฑ์น้ํามัน จํานวน 780 คดี ค่าปรับ 16.62 ล้านบาท น้ําหอม จํานวน 36 คดี ค่าปรับ 0.91 ล้านบาท รถจักรยานยนต์ จํานวน 767 คดี ค่าปรับ จํานวน 16.50 ล้านบาท และสินค้าอื่น ๆ จํานวน 307 คดี ค่าปรับ 17.30 ล้านบาท โดยมีของกลางแยกเป็นน้ําสุรา จํานวน 363,388.917 ลิตร ยาสูบ จํานวน 287,092 ซอง ไพ่ จํานวน 22,822 สํารับ น้ํามันและผลิตภัณฑ์น้ํามัน จํานวน 1,441,965.000 ลิตร น้ําหอม จํานวน 6,643 ขวด รถจักรยานยนต์ จํานวน 854 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ทส. จัดประชุมสัมมนา เรื่อง ธรรมาภิบาลในการบริหาร กระทรวงทรัพยากรธรรมชาติและสิ่งแวดล้อม ประจำปีงบประมาณ พ.ศ.2561
วันพฤหัสบดีที่ 18 มกราคม 2561
ทส. จัดประชุมสัมมนา เรื่อง ธรรมาภิบาลในการบริหาร กระทรวงทรัพยากรธรรมชาติและสิ่งแวดล้อม ประจําปีงบประมาณ พ.ศ.2561
ทส. จัดประชุมสัมมนา เรื่อง ธรรมาภิบาลในการบริหาร กระทรวงทรัพยากรธรรมชาติและสิ่งแวดล้อม ประจําปีงบประมาณ พ.ศ.2561
กระทรวงทรัพยากรธรรมชาติและสิ่งแวดล้อม จัดประชุมสัมมนาผู้บริหาร ข้าราชการและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม เรื่อง ธรรมาภิบาลในการบริหาร กระทรวงทรัพยากรธรรมชาติและสิ่งแวดล้อม ประจําปีงบประมาณ พ.ศ.2561 เพื่อส่งเสริมให้ผู้บริหารและบุคลากรในสังกัดกระทรวงทรัพยากรธรรมชาติและสิ่งแวดล้อม ได้ตระหนักถึงความสําคัญของการต่อต้านการทุจริต และสามารถนําหลักธรรมาภิบาลไปใช้คู่กับหลักกฎหมายในการปฏิบัติราชการได้ถูกต้อง ตลอดจนสามารถนําแนวทางยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ไปใช้อย่างมีประสิทธิภาพ เกิดความโปร่งใสในการบริหารราชการแผ่นดิน
โดยในวันนี้ (18 มกราคม 2560) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานกล่าวเปิดการประชุมฯ และให้โอวาทแก่ผู้เข้าร่วมประชุมสัมมนา โดยมี ผู้บริหารหัวหน้าส่วนราชการ ข้าราชการ พนักงานเจ้าหน้าที่ เข้าร่วมประชุมสัมมนากันอย่างคับคั่ง ณ ห้องศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ดร.สาธิต เปิดตัวเฟชบุ๊คแฟนเพจเป็นของขวัญวันเด็ก แนะ IQ EQ ดี พัฒนาการสมวัย
วันศุกร์ที่ 10 มกราคม 2563
ดร.สาธิต เปิดตัวเฟชบุ๊คแฟนเพจเป็นของขวัญวันเด็ก แนะ IQ EQ ดี พัฒนาการสมวัย
รัฐมนตรีช่วยว่าการกระทรวงสาธารณสุขเปิดตัวเฟชบุ๊คแฟนเพจ “ลูกเล่น by ราชานุกูล” เป็นช่องทางในการสื่อสารกับทีมสหวิชาชีพเชี่ยวชาญด้านจิตวิทยา แนะเคล็ดไม่ลับพ่อแม่เล่นกับลูก เลี้ยงลูกให้เด็ก“คิดเป็น คิดดี คิดให้”
รัฐมนตรีช่วยว่าการกระทรวงสาธารณสุขเปิดตัวเฟชบุ๊คแฟนเพจ “ลูกเล่น by ราชานุกูล” เป็นช่องทางในการสื่อสารกับทีมสหวิชาชีพเชี่ยวชาญด้านจิตวิทยา แนะเคล็ดไม่ลับพ่อแม่เล่นกับลูก เลี้ยงลูกให้เด็ก“คิดเป็น คิดดี คิดให้”
วันนี้ (10 มกราคม 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต อธิบดีกรมสุขภาพจิต และพญ.มธุรดา สุวรรณโพธิ์ ผอ.สถาบันราชานุกูล เปิดงานวันเด็กแห่งชาติ ประจําปี 2563 ที่สถาบันราชานุกูล และให้สัมภาษณ์ ว่า ในวันเด็กปีนี้ได้ให้สถาบันราชานุกูล มีนวัตกรรมการพัฒนาเด็กไทย คิดเป็น คิดดี คิดให้ ด้วยสายใยพันผูก ใช้เป็นแนวทางให้ ผู้ปกครองเด็กวัย 3 – 5 ขวบ ใช้การเล่นส่งเสริมพัฒนาการเรียนรู้ของลูก โดยไม่จําเป็นต้องจัดหาของเล่นหรืออุปกรณ์การเล่นที่ราคาแพง หายาก เน้นให้สมาชิกในครอบครัวมีการสื่อสาร สร้างสัมพันธภาพระหว่างพ่อแม่กับลูกผ่านการเล่น สร้างความผูกพันทางอารมณ์ ผ่านการทํากิจกรรมร่วมกันในชีวิตประจําวัน ได้แก่การกิน การสัมผัส การเล่น และการเล่า พร้อมเปิดตัวเฟชบุ๊คแฟนเพจ ในชื่อ “ลูกเล่น by ราชานุกูล” เพื่อเป็นช่องทางในการสื่อสารแบบออนไลน์ของประชาชนกับทีมสหวิชาชีพผู้มีความเชี่ยวชาญด้านจิตวิทยาเด็ก โดยนําเสนอแนวทางการเล่นและการเลี้ยงดูลูกให้เป็นเด็กไทย “คิดเป็น คิดดี คิดให้” ในรูปแบบคลิปวิดีโอที่สนุกสนานได้ความรู้ พร้อมเคล็ดลับจากกูรูพ่อแม่ที่น่าสนใจมาแลกเปลี่ยนกัน
พร้อมกันนี้ได้ให้ทุกจังหวัดดําเนินการ 2 เรื่อง ได้แก่ การลดอัตราตายของมารดาไม่เกิน 20 ต่อการเกิดมีชีพแสนคน และเด็กมีพัฒนาการสมวัยไม่ น้อยกว่า ร้อยละ 85 ผ่านคณะกรรมการอนามัย แม่และเด็ก ส่งเสริมสุขภาพและพัฒนาการเด็กโดยจัดระบบบริการอนามัยแม่และเด็กที่ได้มาตรฐานสากล สร้างการเข้าถึงอย่างเท่าเทียม ครอบคลุม ทั้งเด็กปกติ เด็กป่วย และเด็กด้อยโอกาส ดร.สาธิต กล่าว
ด้านนายแพทย์เกียรติภูมิ วงศ์รจิต อธิบดีกรมสุขภาพจิต กล่าวว่าจากการสํารวจระดับความฉลาดทางสติปัญญา(IQ) และระดับความฉลาดทางอารมณ์ (EQ) เด็กไทยของกรมสุขภาพจิต ในปี 2559 พบ เด็กไทยมีระดับไอคิว 98.23 จุด และร้อยละ 16.7 มีอีคิวต่ํากว่าปกติ กรมสุขภาพจิตได้เร่งพัฒนาเด็กและเยาวชนให้เป็นคนไทย 4.0 ซึ่งจะต้องมีสติปัญญาดี มีความคิดริเริ่มสร้างสรรค์ คิดแง่บวกและคิดทําประโยชน์ช่วยเหลือผู้อื่นและสังคม เน้นการให้เด็กไทยมีความมุ่งมั่นที่จะพัฒนาตนเอง พร้อมรับความเปลี่ยนแปลง เปิดใจรับสิ่งใหม่ๆ มีความสุข สนุกกับชีวิต มีแนวทางใหม่ๆในการแก้ไขปัญหา สร้างสรรค์สิ่งที่เป็นประโยชน์ต่อตนเอง และแบ่งปันให้ผู้อื่นในสังคม โดยภายในปี 2564 เด็กไทยต้องมีไอคิว ไม่ต่ํากว่า 100 จุด และอีคิว ที่ปกติ ร้อยละ 80
******************* 10 มกราคม 2563